Дадатак 11

**АСАБЛІВАСЦІ АРГАНІЗАЦЫІ АДУКАЦЫЙНАГА**

**ПРАЦЭСУ ПРЫ ВЫВУЧЭННІ ВУЧЭБНАГА ПРАДМЕТА**

**«БІЯЛОГІЯ»**

**1. Вучэбныя праграмы**

У 2023/2024 навучальным годзе выкарыстоўваюцца вучэбныя праграмы па вучэбным прадмеце «Біялогія», зацверджаныя Міністэрствам адукацыі Рэспублікі Беларусь у 2023 годзе.

Усе вучэбныя праграмы размешчаны на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2023/2024 навучальны год / Агульная сярэдняя адукацыя / Вучэбныя прадметы. V–XI класы / Біялогія*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/biologiya.html).

**Звяртаем увагу**, што ў вучэбныя праграмы па вучэбным прадмеце «Біялогія» ўнесены наступныя змены:

у адпаведнасці з другой часткай пункта 2 артыкула 150 Кодэкса Рэспублікі Беларусь аб адукацыі скарэкціравана колькасць гадзін, якія адводзяцца на вывучэнне вучэбнага матэрыялу ў IX (51 гадзіна замест 53 гадзін) і XI (68 гадзін замест 70 гадзін на базавым узроўні; 136 гадзін замест 140 гадзін на павышаным узроўні) класах;

у главу I унесена інфармацыя пра чаканыя вынікі засваення вучэбнай праграмы (асобасныя, метапрадметныя і прадметныя);

зменены мэты лабараторных і практычных работ: лабараторныя работы маюць навучальны характар і садзейнічаюць больш глыбокаму і асэнсаванаму вывучэнню тэарэтычнага вучэбнага матэрыялу, фарміраванню практычных уменняў, устанаўленню сувязей паміж тэарэтычнымі ведамі і практычнай дзейнасцю; практычныя работы праводзяцца з мэтай праверкі ўзроўню засваення вучнямі тэарэтычных ведаў па пэўных тэмах вучэбных заняткаў;

удакладнены і скарэкціраваны віды дзейнасці і «Асноўныя патрабаванні да вынікаў вучэбнай дзейнасці навучэнцаў» з мэтай забеспячэння сістэмнасці і паслядоўнасці прадстаўлення зместу і патрабаванняў да ведаў і ўменняў навучэнцаў;

зменшана колькасць лабараторных і практычных работ, экскурсій у VI–XI класах;

зменшана колькасць абавязковых для засваення вучнямі біялагічных тэрмінаў і паняццяў у VI–XI класах;

праведзена карэкціроўка зместу вучэбнага матэрыялу з пункта погляду сістэмнасці, паслядоўнасці, пераемнасці прадстаўлення зместу, уліку ўзроставых асаблівасцей і магчымасцей вучняў.

**2. Вучэбныя выданні**

У новым навучальным годзе ў адукацыйным працэсе будуць выкарыстоўвацца вучэбныя выданні, уключаныя ў «Пералік вучэбных выданняў, якія прыгодныя для выкарыстання ў бібліятэчных фондах устаноў адукацыі, якія рэалізуюць адукацыйныя праграмы агульнай сярэдняй адукацыі, у 2023/2024 навучальным годзе» (зацверджаны Міністрам адукацыі Рэспублікі Беларусь А. І. Іванцом 06.02.2023). Гэты дакумент апублікаваны ў бюлетэні Міністэрства адукацыі Рэспублікі Беларусь «Зборнік нарматыўных дакументаў» (№ 7, 2023), размешчаны на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2023/2024 навучальны год / Агульная сярэдняя адукацыя / Пералікі вучэбных выданняў*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/perechni-uchebnykh-izdanij.html)*.*

Электронныя версіі вучэбных дапаможнікаў размешчаны на нацыянальным адукацыйным партале (*[http://e-padruchnik.adu.by](http://e-padruchnik.adu.by/)).*

Да 2023/2024 навучальнага года перавыдадзены з улікам вынікаў вопытнай праверкі, вывучэння меркавання настаўнікаў і вучняў вучэбны дапаможнік:

Бедарик, И. Г. Биология : учебное пособие для 8 класса учреждений общего среднего образования с русским языком обучения / И. Г. Бедарик, А. Е. Бедарик, В. Н. Иванов. – Минск : Адукацыя i выхаванне, 2023.

Бядарык, І. Г. Біялогія : вучэбны дапаможнік для 8 класа ўстаноў агульнай сярэдняй адукацыі з беларускай мовай навучання /
І. Г. Бядарык, А. Я. Бядарык, У. М. Іваноў. – Мінск : Адукацыя i выхаванне, 2023.

З мэтай удасканалення вучэбнага дапаможніка былі ўнесены наступныя змены:

да глаў 2–8 распрацаваны абагульняючыя табліцы, якія змяшчаюць ключавую інфармацыю па асноўных прыметах тыпаў (класаў) прадстаўнікоў жывёльнага свету, што вывучаецца;

зменшана колькасць абавязковых для засваення вучнямі біялагічных тэрмінаў і паняццяў;

скарочана колькасць параграфаў.

Рэкамендацыі па рабоце з вучэбнымі дапаможнікамі размешчаны на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2023/2024 навучальны год / Агульная сярэдняя адукацыя / Вучэбныя прадметы. V–XI класы / Біялогія*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/biologiya.html).

Поўная інфармацыя пра вучэбна-метадычнае забеспячэнне адукацыйнага працэсу па вучэбным прадмеце «Біялогія» ў 2023/2024 навучальным годзе размешчана на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2023/2024 навучальны год / Агульная сярэдняя адукацыя / Вучэбныя прадметы. V–XI класы / Біялогія*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/biologiya.html).

**3. Арганізацыя адукацыйнага працэсу на павышаным узроўні**

На II ступені агульнай сярэдняй адукацыі вучэбны прадмет «Біялогія» можа вывучацца на павышаным узроўні ў VIII і IX класах у аб’ёме не больш за дзве дадатковыя вучэбныя гадзіны на тыдзень.

Рэкамендацыі па арганізацыі вывучэння біялогіі на павышаным узроўні размешчаны на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2023/2024 навучальны год / Агульная сярэдняя адукацыя / Вучэбныя прадметы. V–XI класы / Біялогія*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/biologiya.html).

Пры вывучэнні вучэбнага прадмета «Біялогія» ў X і XI класах на павышаным узроўні выкарыстоўваюцца электронныя дадаткі, размешчаныя на рэсурсе ([*http://profil.adu.by*](http://profil.adu.by/)).

Метадычныя рэкамендацыі па арганізацыі адукацыйнага працэсу на павышаным узроўні ў X–XI класах устаноў агульнай сярэдняй адукацыі з выкарыстаннем новых вучэбных дапаможнікаў размешчаны на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2023/2024 навучальны год / Агульная сярэдняя адукацыя / Вучэбныя прадметы. V–XI класы / Біялогія*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/biologiya.html).

**4. Асаблівасці арганізацыі адукацыйнага працэсу**

Звяртаем увагу на тое, што пры арганізацыі адукацыйнага працэсу настаўнік абавязаны забяспечыць выкананне патрабаванняў вучэбнай праграмы па вучэбным прадмеце, на аснове якой ён складае каляндарна-тэматычнае планаванне, распрацоўвае паўрочнае планаванне з улікам рэальных умоў навучання і выхавання ў канкрэтным класе. Любое вучэбна-метадычнае забеспячэнне, якое выкарыстоўваецца настаўнікам, павінна быць накіравана на дасягненне адукацыйных вынікаў, зафіксаваных у вучэбнай праграме.

У вучэбнай праграме змяшчаюцца пералікі тэрмінаў і паняццяў, якія падлягаюць абавязковаму засваенню, а таксама патрабаванні да адукацыйных вынікаў вучняў. Не дапускаецца прад’яўленне да вучняў патрабаванняў, не прадугледжаных вучэбнай праграмай.

**Звяртаем увагу на тое, што** ў 2023/2024 навучальным годзе пры планаванні адукацыйнага працэсу па вучэбным прадмеце «Біялогія» ў X–XI класах настаўнікам дазваляецца самастойна змяняць парадак вывучэння тэм, у тым ліку пераразмяркоўваць вывучэнне асобных тэм паміж класамі. У выпадку такіх змен павінна быць да 01.09.2023 складзена і зацверджана ва ўстаноўленым парадку каляндарна-тэматычнае планаванне па вучэбным прадмеце «Біялогія» для X–XI класаў.

**Падрыхтоўка да нацыянальнага даследавання якасці адукацыі. Фарміраванне функцыянальнай адукаванасці вучняў сродкамі вучэбнага прадмета**

У лістападзе 2023 года плануецца правядзенне новага для краіны маніторынгавага даследавання – нацыянальнага даследавання якасці адукацыі (НДЯА), у якім прымуць удзел вучні Х класа.

Нацыянальнае даследаванне якасці адукацыі накіравана на праверку функцыянальнай адукаванасці вучняў – здольнасці вучняў выкарыстоўваць атрыманы на вучэбных занятках вопыт (засвоеныя веды, уменні, спосабы дзейнасці) для вырашэння жыццёвых праблем, змадэляваных у заданнях.

Актуальную інфармацыю аб падрыхтоўцы да НДЯА можна знайсці на нацыянальным адукацыйным партале: [*https://adu.by/*](https://adu.by/)[*Галоўная / Нацыянальнае даследаванне якасці адукацыі (НДЯА)*](https://adu.by/ru/pedagogam/natsionalnoe-issledovanie-kachestva-obrazovaniya-niko.html).

Трэніровачныя варыянты дыягнастычнай работы будуць размешчаны ў пачатку 2023/2024 навучальнага года.

Пры падрыхтоўцы вучняў да нацыянальнага даследавання якасці адукацыі мэтазгодна ўключаць у адукацыйны працэс заданні, накіраваныя:

на трактоўку вучнямі інфармацыі пра біялагічныя аб’ектах, прадстаўленай у тэкставай або графічнай форме;

вылучэнне падобных і адрозных уласцівасцей біялагічных аб’ектаў ці з’яў, якія вывучаюцца;

устанаўленне падабенства (аналогіі) малавывучанага аб’екта з добра вядомым аб’ектам у форме гіпотэзы;

прымяненне прыёму мадэлявання;

фарміраванне ўменняў фармуляваць вывады на аснове наяўных даных;

знаходжанне шляхоў вырашэння праблемных жыццёвых сітуацый;

пошук, атрыманне, інтэрпрэтацыю, пераўтварэнне, ацэнку і крытычнае асэнсаванне інфармацыі і г. д.

На ўроках біялогіі неабходна надаваць асаблівую ўвагу фарміраванню прыродазнаўчанавуковай адукаванасці, якая прадугледжвае развіццё здольнасцей:

выяўляць агульныя і прыватныя заканамернасці ў з’явах, якія назіраюцца або апісваюцца;

прымяняць метады прыродазнаўчанавуковага даследавання (назіранне, эксперымент, вымярэнне, класіфікацыя і інш.);

дыскуціраваць, абгрунтоўваць свой пункт погляду, рабіць вывады і абагульненні, выкарыстоўваючы навуковую аргументацыю;

структураваць атрыманыя ці прадастаўленыя даныя;

распазнаваць супярэчнасці паміж прычынай і вынікам у прадстаўленых або самастойна прапанаваных доказах;

інтэрпрэтаваць вынікі даследаванняў і выкарыстоўваць навуковыя доказы для атрымання вывадаў.

**Рэалізацыя выхаваўчага патэнцыялу вучэбнага прадмета**

У 2023/2024 навучальным годзе актуальнымі застаюцца рэалізацыя ў адукацыйным працэсе выхаваўчага патэнцыялу вучэбнага прадмета «Біялогія», фарміраванне ў вучняў пачуцця патрыятызму, грамадзянскасці, павагі да гістарычнай мінуўшчыны, да стваральнай працы як галоўнай умовы развіцця беларускай дзяржавы. Вырашэнне гэтых задач павінна садзейнічаць фарміраванню атмасферы міру і згоды ў беларускім грамадстве і непасрэдна звязана з дасягненнем вучнямі асобасных адукацыйных вынікаў, адлюстраваных у адукацыйных стандартах і вучэбных праграмах.

Патрыятычнае выхаванне ў працэсе навучання біялогіі звязана з развіццём у вучняў павагі і любові да Радзімы, прыроды свайго краю, імкнення зберагчы і абараніць яе; павагі да свайго народа, імкнення да актыўнай дзейнасці, накіраванай на росквіт Бацькаўшчыны. Змест вучэбнага прадмета «Біялогія» дазваляе раскрыць прыгажосць і непаўторнасць прыроды нашай краіны, выхоўваць пачуццё дачынення да роднай прыроды; фарміраваць у маладога пакалення разуменне жыцця ў любым яго праўленні як найвышэйшай каштоўнасці.

Патрыятычнае выхаванне сродкамі вучэбнага прадмета «Біялогія» накіравана на дасягненне вучнямі наступных асобасных адукацыйных вынікаў, прадугледжаных вучэбнай праграмай: праяўленне светапогляднай пазіцыі ў канкрэтных эколага-ахоўных мерапрыемствах і прыродаахоўнай дзейнасці; матывацыя на захаванне прыродных рэсурсаў і біялагічнай разнастайнасці; праяўленне грамадзянскай адказнасці за стан навакольнага асяроддзя; выкананне правіл здароўезберагальных паводзін, здаровага ладу жыцця; усведамленне неабходнасці ажыццяўляць прафілактычныя мерапрыемствы, накіраваныя на захаванне і ўмацаванне здароўя; усведамленне каштоўнасці расліннага і жывёльнага свету ў захаванні здароўя чалавека; выкананне маральна-этычных, экалагічных норм і правіл паводзін у паўсядзённым жыцці; усвядомленыя, паважлівыя і добразычлівыя адносіны да аднагодкаў, іх думкі, светапогляду, грамадзянскай пазіцыі; гатоўнасць і здольнасць весці дыялог з іншымі людзьмі і дасягаць у ім узаемаразумення; праяўленне міласэрнасці ў адносінах да людзей і пачуцця спачування да жывёл.

Рэалізацыі задач патрыятычнага выхавання садзейнічае азнаямленне вучняў з багаццем расліннага і жывёльнага свету нашай краіны і яго аховай, яркімі прыкладамі з гісторыі развіцця айчыннай біялагічнай навукі, аховы здароўя, сельскай гаспадаркі, заслугамі выдатных айчынных вучоных-біёлагаў і інш.

Пры падрыхтоўцы да ўрока настаўніку трэба надаць асаблівую ўвагу зместу вучэбнага матэрыялу, які садзейнічае фарміраванню ў вучняў патрыятычных пачуццяў. Пры падборы дыдактычнага матэрыялу да вучэбных заняткаў рэкамендуецца аддаваць перавагу такім заданням, якія сваім зместам выхоўваюць у вучняў любоў да прыроды роднага краю, спрыяюць фарміраванню экалагічнай культуры і культуры бяспекі жыццядзейнасці, каштоўнасных адносін да свайго здароўя, арыентуюць на вырашэнне жыццёвых сітуацый з выкарыстаннем біялагічных ведаў, уменняў і навыкаў.

Пры вывучэнні кожнай тэмы неабходна ствараць умовы для фарміравання ў вучняў навуковага светапогляду; усведамлення ролі біялогіі ў пазнанні свету і практычнай дзейнасці; паважлівага стаўлення да думкі апанента пры абмеркаванні праблем прыродазнаўчанавуковага зместу; гатоўнасці да маральна-этычнай ацэнкі выкарыстання навуковых дасягненняў, адказных адносін да навакольнага асяроддзя.

Улічваючы вялікі выхаваўчы патэнцыял экскурсій, значную колькасць экскурсійных аб’ектаў і турыстычных маршрутаў у Рэспубліцы Беларусь, рэкамендуецца працягнуць арганізацыю і правядзенне экскурсій у 2023/2024 навучальным годзе. Неабходна прадугледзець арганізацыю экскурсій для вучняў І–ХІ класаў устаноў адукацыі, якія рэалізуюць адукацыйныя праграмы агульнай сярэдняй адукацыі, у межах арганізацыі адукацыйнага працэсу ў любы вучэбны дзень тыдня (з панядзелка па пятніцу), а таксама ў пазавучэбны час, у тым ліку ў шосты школьны дзень.

Метадычныя рэкамендацыі па арганізацыі экскурсій для вучняў І–ХІ класаў устаноў адукацыі, якія рэалізуюць адукацыйныя праграмы агульнай сярэдняй адукацыі, Пералік экскурсійных аб’ектаў і турысцкіх маршрутаў, рэкамендаваных для наведвання навучэнцамі, размешчаны на нацыянальным адукацыйным партале: [*https://vospitanie.adu.by/*](https://vospitanie.adu.by/)[*Арганізацыя выхавання / Метадычныя рэкамендацыі*](https://vospitanie.adu.by/organizatsiya-vospitaniya/metodicheskie-rekomendatsii.html).

Абавязковай умовай рэалізацыі выхаваўчага патэнцыялу экскурсій з’яўляецца выкарыстанне ў адукацыйным працэсе вынікаў азнаямлення вучняў з экскурсійнымі аб’ектамі. З гэтай мэтай у пераліку аб’ектаў указаны раздзелы (тэмы) вучэбнай праграмы, у межах вывучэння якіх неабходна прапаноўваць вучням заданні з апорай на веды, уяўленні, набытыя падчас экскурсій.

**Правілы бяспекі арганізацыі адукацыйнага працэсу, арганізацыі выхаваўчага працэсу пры рэалізацыі адукацыйных праграм агульнай сярэдняй адукацыі**

Пры арганізацыі адукацыйнага працэсу па вучэбным прадмеце «Біялогія» абавязковым з’яўляецца выкананне ***Правіл бяспекі арганізацыі адукацыйнага працэсу, арганізацыі выхаваўчага працэсу пры рэалізацыі адукацыйных праграм агульнай сярэдняй адукацыі***, зацверджаных пастановай Міністэрства адукацыі Рэспублікі Беларусь ад 03.08.2022 № 227. Гэтыя правілы ўстанаўліваюць патрабаванні да мер бяспекі пры правядзенні лабараторных, практычных работ і экскурсій,
а таксама вызначаюць абавязкі ўдзельнікаў адукацыйнага працэсу ва ўстановах адукацыі па забеспячэнні бяспечных умоў яго арганізацыі.

Настаўнік, на якога ўскладзены абавязкі па арганізацыі і выкананні работы па навучанні ў вучэбным кабінеце біялогіі, павінен:

у пачатку кожнай чвэрці пазнаёміць навучэнцаў, якія займаюцца ў вучэбным кабінеце біялогіі, з правіламі бяспечных паводзін пры правядзенні вучэбных заняткаў у кабінеце біялогіі і зрабіць пра гэта адпаведны запіс у класным журнале *«Навучанне правілам бяспечных паводзін»* (або *«НПБП»*) у графе *«Змест вучэбных заняткаў»*;

перад пачаткам выканання практычнай або лабараторнай работы, экскурсіі забяспечыць навучанне правілам бяспечных паводзін пры іх правядзенні. Запіс аб навучанні правілам бяспечных паводзін выканання практычнай або лабараторнай работы, падчас экскурсіі ажыццявіць у класным журнале *«Навучанне правілам бяспечных паводзін»* (або *«НПБП»*) у графе *«Змест вучэбных заняткаў»*.

Правілы бяспекі размешчаны на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2023/2024 навучальны год / Агульная сярэдняя адукацыя / Вучэбныя прадметы. V–XI класы / Біялогія*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/biologiya.html).

**Лабараторныя работы** праводзяцца пры вывучэнні новага вучэбнага матэрыялу і маюць навучальны характар. Садзейнічаюць больш глыбокаму і асэнсаванаму вывучэнню тэарэтычнага вучэбнага матэрыялу, фарміраванню практычных уменняў, устанаўленню сувязей паміж тэарэтычнымі ведамі і практычнай дзейнасцю. Адзнакі за лабараторныя работы не выстаўляюцца.

**Практычныя работы** выконваюцца з мэтай праверкі ўзроўню засваення вучнямі тэарэтычных ведаў па пэўных тэмах вучэбных заняткаў. Яны праводзяцца, як правіла, па заканчэнні вывучэння пэўнай тэмы ці яе блока. Адзнакі за практычныя работы выстаўляюцца ў сшытку для практычных і лабараторных работ усім вучням, заносяцца ў класны журнал.

**Адзнакі за справаздачы па выніках экскурсій** выстаўляюцца ў класны журнал па меркаванні настаўніка.

**Вучэбныя праграмы факультатыўных заняткаў**

Для правядзення **факультатыўных заняткаў** прапануецца выкарыстоўваць вучэбныя праграмы, зацверджаныя Міністэрствам адукацыі Рэспублікі Беларусь. Вучэбныя праграмы факультатыўных заняткаў і асобныя кампаненты ВМК для факультатыўных заняткаў размешчаны на нацыянальным адукацыйным партале: [*https://adu.by*](https://adu.by)*/*[*Галоўная / Адукацыйны працэс. 2023/2024 навучальны год / Агульная сярэдняя адукацыя / Вучэбныя прадметы. V–XI класы / Біялогія*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/biologiya.html).

Пры падрыхтоўцы да цэнтралізаванага тэсціравання рэкамендуецца выкарыстоўваць вучэбную праграму факультатыўных заняткаў «Біялогія: абагульняючае паўтарэнне» (2023). Вучэбная праграма факультатыўных заняткаў размешчана на нацыянальным адукацыйным партале: [*https://adu.by*](https://adu.by)*/*[*Галоўная / Адукацыйны працэс. 2023/2024 навучальны год / Агульная сярэдняя адукацыя / Вучэбныя прадметы. V–XI класы / Біялогія*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/biologiya.html)*.*

**5. Дадатковыя рэсурсы**

Карысную інфармацыю для падрыхтоўкі да вучэбных заняткаў можна знайсці на інтэрнэт-рэсурсах:

[*http://biologia8.adu.by*](http://biologia8.adu.by) – электронны адукацыйны рэсурс «Біялогія. VIII клас»;

[*http://eior.unibel.by*](http://eior.unibel.by) *–* адзіны інфармацыйна-адукацыйны рэсурс;

[*https://adu.by*](https://adu.by) – нацыянальны адукацыйны партал;

[*http://e-padruchnik.adu.by*](http://e-padruchnik.adu.by) – электронныя версіі вучэбных дапаможнікаў.

**6. Арганізацыя метадычнай работы**

Для арганізацыі дзейнасці метадычных фарміраванняў настаўнікаў біялогіі ў 2023/2024 навучальным годзе прапануецца адзіная тэма ***«Удасканаленне прафесійнай кампетэнтнасці настаўнікаў па пытаннях развіцця і выхавання асобы вучня сродкамі вучэбнага прадмета „Біялогія“»***.

На жнівеньскіх прадметных секцыях настаўнікаў біялогіі рэкамендуецца абмеркаваць наступныя пытанні:

1. Нарматыўнае прававое і навукова-метадычнае забеспячэнне адукацыйнага працэсу па вучэбным прадмеце «Біялогія» ў 2023/2024 навучальным годзе:

Кодэкс Рэспублікі Беларусь аб адукацыі, іншыя нарматыўныя прававыя акты, якія рэгулююць пытанні арганізацыі адукацыйнага працэсу па вучэбным прадмеце «Біялогія», асноўныя палажэнні, выхаванне ў сістэме адукацыі, агульныя патрабаванні да арганізацыі адукацыйнага працэсу;

стварэнне бяспечных умоў арганізацыі адукацыйнага працэсу па біялогіі;

электронныя дадаткі да вучэбных дапаможнікаў па вучэбным прадмеце «Біялогія», размешчаныя на інтэрнэт-рэсурсе [*http://profil.adu.by*](http://profil.adu.by): мэтавае прызначэнне, магчымасці выкарыстання пры вывучэнні адпаведных вучэбных прадметаў у X і XI класах на павышаным узроўні;

эфектыўнасць выкарыстання ў адукацыйным працэсе кампанентаў вучэбна-метадычных комплексаў па вучэбным прадмеце «Біялогія».

2. Аналіз вынікаў работы метадычных фарміраванняў настаўнікаў біялогіі ў 2022/2023 навучальным годзе. Планаванне работы метадычных фарміраванняў на 2023/2024 навучальны год.

На пасяджэннях метадычных фарміраванняў настаўнікаў на працягу навучальнага года рэкамендуецца разгледзець тэарэтычныя і практычныя аспекты рэалізацыі ў працэсе выкладання вучэбнага прадмета «Біялогія» прынцыпу адзінства навучання, выхавання і развіцця вучняў з улікам эфектыўнага педагагічнага влпыту настаўнікаў рэгіёна:

выкарыстанне патэнцыялу эксперымента і экскурсій па біялогіі як сродку фарміравання экалагічнай культуры вучняў, выхавання любові да малой радзімы і сваёй краіны;

праектна-даследчая дзейнасць вучняў па біялогіі як сродак развіцця і выхавання асобы;

выкарыстанне біялагічных і экалагічных задач як сродак фарміравання функцыянальнай адукаванасці вучняў;

эстэтычнае, маральнае і грамадзянска-патрыятычнае выхаванне вучняў у працэсе дзейнасці ў пазавучэбны час па вучэбным прадмеце «Біялогія»;

выкарыстанне лічбавых адукацыйных рэсурсаў на ўроку біялогіі як сродак развіцця медыякампетэнтнасці вучняў;

фарміраванне ўстойлівай пазнавальнай цікавасці да вывучэння біялогіі.

З мэтай забеспячэння ўмоў для развіцця прафесійнай кампетэнтнасці настаўнікаў у Акадэміі паслядыпломнай адукацыі праводзяцца мерапрыемствы ў адпаведнасці з Рэспубліканскім каардынацыйным планам мерапрыемстваў дадатковай адукацыі педагагічных работнікаў ([*https://akademy.by/index.php/be/aktual/37-anons-2*](https://akademy.by/index.php/ru/aktual/37-anons-2)*).*

Навукова-інфармацыйную і арганізацыйна-метадычную дапамогу настаўнікам аказвае часопіс «Біялогія і хімія» (РУП «Выдавецтва „Адукацыя і выхаванне“»). У часопісе асвятляюцца новыя педагагічныя ідэі і падыходы ў выкладанні біялогіі і хіміі, публікуюцца вынікі навуковых даследаванняў, алімпіядныя заданні, планы ўрокаў, матэрыялы для пазакласнай работы, метадычныя рэкамендацыі для маладых настаўнікаў.